CELEX: 62010TN0424
Language: da
Date: 2010-09-18 00:00:00
Title: Sag T-424/10: Sag anlagt den 18. september 2010 — Dosenbach-Ochsner mod KHIM-Sisma (gengivelse af et rektangel med elefanter)

20.11.2010   
            
            
               DA
            
            
               Den Europæiske Unions Tidende
            
            
               C 317/36
            
         Sag anlagt den 18. september 2010 — Dosenbach-Ochsner mod KHIM-Sisma (gengivelse af et rektangel med elefanter)
   (Sag T-424/10)
   ()
   2010/C 317/66
   Stævningen er affattet på tysk
   
      Parter
   
   
      Sagsøger: Dosenbach-Ochsner AG Schuhe und Sport (Dietikon, Schweiz) (ved advokat O. Rauscher)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Sisma SpA (Mantova, Italien)
   
      Sagsøgerens påstande
   
   
               —
            
            
               Afgørelse truffet den 15. juli 2010 af Fjerde Appelkammer ved Kontoret for Harmonisering i det Indre Marked (Varemærker og Design)(KHIM) (sag R-1638/2008-4) annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: Et figurmærke, der gengiver et rektangel med elefanter, for varer i klasse 10, 16, 21, 24 og 25
   
      Indehaver af EF-varemærket: SISMA S.p.A.
   
      Indgiveren af begæringen om, at EF-varemærket erklæres ugyldigt: Dosenbach-Ochsner AG Schuhe und Sport
   
      Varemærkerettigheder påberåbt af indgiveren af ugyldighedsbegæringen: Internationale og nationale figurmærker, der gengiver en elefant, og det nationale ordmærke »elefanten« for varer i klasse 24 og 25
   
      Annullationsafdelingens afgørelse: Afslag på begæringen om, at EF-varemærket erklæres ugyldigt
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 53, stk. 1, litra a), sammenholdt med artikel 8, stk. 1, litra b), og stk. 2, litra a), i forordning (EF) nr. 207/2009 (1), da de omtvistede varemærker i begrebsmæssig, visuel og lydlig henseende ligner hinanden og sagsøgeren udtrykkeligt har gjort gældende, at selskabets varemærker som følge af intensiv brug og den omstændighed, at de er kendte, har fået en høj grad af særpræg.
   
      (1)  Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).